paragraph_text: Rodila se kao osmo i ujedno posljednje dijete te najmlađa od četiri kćeri austrijskog baruna Anselma Salomona von Rothschilda (1803. – 1874.) i Charlotte Rothschild (1807. – 1859.). Poslije majčine smrti, 1859. godine, imala je prilično samotno djetinjstvo. Iza 1860. godine živjela je većinom kod britanske grane obitelji u Ujedinjenom Kraljevstvu, gdje je bila blisko povezana s rodicama Constancom (1843. – 1931.) i Annie Henriettom (1844. – 1926.), kćerkama njenog ujca, baroneta Anthonyja Nathana de Rothschilda (1810. – 1876.) te s Hannom (1851. – 1890.), kćerkom njenog drugog ujca, Mayera Amschela de Rothschilda (1818. – 1874.).<ref>Alice Charlotte von Rothschild (1847-1922) - family.rothschildarchive.org